《和刘道原骑牛歌》
宋代·陈舜俞

陈子无能久弃废，骑牛入山学遁世。
刘子有道忧天下，欲取相遁乘驷马。
二子相逢湖水头，进退两忘俱未酬。
长歌对市人，闻者应揶揄。
君不见蔡泽不相终跃马，甯戚未遇先饭牛。
腰悬六黄遁，廪食万户侯。
人生顾何常，古来海水生柔桑。
少华一峰已为谷，白日西出明朝阳。
男儿盖棺事乃了，目睫荣悴空悲凉。
水之曲，山之傍，
岁穷且饮酒，富贵无相忘。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。